
	ΣΩΜΑ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ


Α.Π. 2840                                                                              Αθήνα, 14 Σεπτεμβρίου 2010
Προς
Τις Εταιρίες Ορκωτών Ελεγκτών Λογιστών 
Τους Εκπαιδευτικούς Φορείς 
Θέμα:
Κοινό Σχήμα Εξετάσεων ΣΟΕΛ - ACCA
Όπως γνωρίζετε, υπάρχει συμφωνία μεταξύ του Σώματος Ορκωτών Ελεγκτών Λογιστών (Σ.Ο.Ε.Λ.) και της Ένωσης Ορκωτών Λογιστών του Ηνωμένου Βασιλείου – THE ASSOCIATION OF CHARTERED CERTIFIED ACCOUNTANTS (ACCA) μέσω του Κοινού Σχήματος Εξετάσεων (Joint Examination Scheme ή JES).
Όσοι ολοκληρώνουν επιτυχώς τις εξετάσεις του Joint Examination Scheme - JES θεωρείται ότι έχουν ολοκληρώσει τον κύκλο των επαγγελματικών εξετάσεων τόσο του Σ.Ο.Ε.Λ. όσο και του ACCA. Επίσης, ικανοποιούν τις απαιτήσεις των επαγγελματικών εξετάσεων για την αναγνώριση τους ως Νόμιμοι Ελεγκτές σύμφωνα με τον Ν.3693/2008.
Στα πλαίσια αυτά σας ενημερώνουμε για τα ακόλουθα :
1.   Στο Κοινό Σχήμα Εξετάσεων Σ.Ο.Ε.Λ. – ACCA (JES) γίνονται δεκτοί πτυχιούχοι ΑΕΙ, ΤΕΙ, καθώς και πτυχιούχοι Κολεγίων εσωτερικού ή εξωτερικού που αναγνωρίζονται από την ελληνική νομοθεσία (Υπουργείο Παιδείας). Επίσης, γίνονται δεκτοί φοιτητές Ανώτατων ή Τεχνολογικών Ιδρυμάτων, με την προσκόμιση σχετικής  Βεβαίωσης Σπουδών.
2. Όπως σας έχει ήδη κοινοποιηθεί οι προθεσμίες υποβολής αιτήσεων εγγραφής (Registration Forms) στο ACCA για τα μέλη του Κοινού Σχήματος Εξετάσεων (JES) έχουν αλλάξει. Για όσους επιθυμούν να συμμετέχουν στις εξετάσεις του Δεκεμβρίου τα απαραίτητα δικαιολογητικά και για τους δύο φορείς πρέπει να έχουν αποσταλεί στα γραφεία του Σ.Ο.Ε.Λ. (Καποδιστρίου 28, Αθήνα – Τ.Κ. 10682) το αργότερο μέχρι 25 Ιουλίου του ίδιου έτους, ενώ για όσους επιθυμούν να συμμετέχουν στις εξετάσεις Ιουνίου – Ιουλίου τα απαραίτητα δικαιολογητικά πρέπει να έχουν αποστείλει  μέχρι 15 Δεκεμβρίου του προηγούμενου έτους.
3.  Σας ενημερώνουμε ότι για κάθε σπουδαστή του Κοινού Σχήματος Εξετάσεων (JES)  που δεν εργάζεται  στον Ελεγκτικό τομέα και δεν έχει Αριθμό Μητρώου Σ.Ο.Ε.Λ. πρέπει να προσκομίζονται στο Σ.Ο.Ε.Λ. ταυτόχρονα με την αίτηση εγγραφής (Registration Form) του ACCA εκτός από τα απαιτούμενα, από αυτό, δικαιολογητικά (βλέπε www.accaglobal.com) και τα ακόλουθα δικαιολογητικά:
Α) το έντυπο «Στοιχεία Μελών Κοινού Σχήματος» συμπληρωμένο (συνημμένο έντυπο)
Β) επικυρωμένη φωτοτυπία αστυνομικής ταυτότητας
Γ) επικυρωμένη φωτοτυπία πτυχίου ΑΕΙ / ΤΕΙ ή Κολεγίου 
Δ) δύο (2) φωτογραφίες μεγέθους αστυνομικής ταυτότητας και 
Ε) αποδεικτικό κατάθεσης των 40€ της εγγραφής
4. Επίσης, το αργότερο μέχρι τις 30 Ιανουαρίου εκάστου έτους πρέπει να έχει καταβληθεί για όλους τους σπουδαστές η ετήσια συνδρομή των 40 ευρώ στο Σ.Ο.Ε.Λ. και των 69 λιρών Αγγλίας στο ACCA.
5. Σχετικά με τα τμήματα προετοιμασίας για τα ελληνικά Νομικά και Φορολογικά μαθήματα θα υπάρχουν σχετικές ανακοινώσεις στο site του Σ.Ο.Ε.Λ. www. soel.gr
Για οποιαδήποτε διευκρίνιση, μπορείτε να επικοινωνήσετε με την κα Δέσποινα Λέκκα στο τηλέφωνο 210 – 3891428, fax 210 – 3825159 & e-mail: despoina.lekka@soel.gr
Ο Πρόεδρος

του Σώματος Ορκωτών Ελεγκτών Λογιστών

